armvectores/hy_wikipedia_2023 huggingface dataset:
Կարեպուի

Կարեպուի (ֆր.՝  Carrépuis), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 280 մարդ, բնակչության խտությունը` 50.91 մարդ/կմ²։ Բնակավայրը զբաղեցնում է 5.5 կմ² տարածք։


== Աշխարհագրություն ==
Գտնվում է Փարիզ քաղաքից 105 կմ հյուսիս, Ամյեն քաղաքից 45 կմ հարավ-արևելք։


== Բնակչություն ==


== Տնտեսություն ==
2010 թվականին ուներ 179 աշխատունակ (15-64 տարեկան)  բնակիչ, որոնցից ակտիվ էին 127-ը, իսկ ոչ ակտիվները` 52։ Ակտիվության ցուցանիշը կազմում է 70,9 %։ 127 աշխատունակ մարդկանցից աշխատել է 119 անձ (64 տղամարդ և 55 կին)։ Գործազուրկ են եղել 8 անձ (1 տղամարդ և 7 կին)։ 52 անաշխատունակներից 15-ը եղել են աշակերտներ կամ ուսանողներ, 23-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վահան Խորխոռունի

Վահան Խորխոռունի (գրաբար՝ Վահան Խոռխոռունի, ծննդյան և մահվան թվականներն անհայտ, 7-րդ դար), Հայ իշխան Բյուզանդական կայսրության մայրաքաղաք Կոստանդնուպոլսում, Խորխոռունիների իշխանական տոհմից։


== Կայսեր դեմ դավադրությունը ==
635 թվականին Հերակլիոս Ա կայսեր որդին՝ Աթալարիկոսը, Թեոդորոս Մագիստրոսը՝ Հերակլի եղբորորդին, Կոստանդնուպոլսի բազմաթիվ իշխաններ և Վահան Խորխոռունին միաբանվում են Հերակլիս Ա կայսին սպանելու և նրա որդուն՝ Աթալարիկոսին կայսերական գահին նստեցնելու համար։ Միաբանության խորհրդակցություններին մասնակցել էր նաև Վարազտիրոցը՝ Խոսրով Շում Սմբատի որդին, բայց նա չէր համաձայնվել կայսեր ու նրա որդիներին սպանելուն։ Խորհրդակցություններին եղած մի ոմն կորատոր այս ամենը պատմում է կայսրին։ Երբ կայսրը տեղեկանում է դավադրության մասին, հրամայում է առավոտյան բռնել իր որդուն, եղբորորդուն և մնացածներին, ովքեր նրանց հետ էին, կտրել բոլորի քթերն ու ականջները։ Դավադրությանը մասնակցել էր նաև Դավիթ Սահառունին, որին կալանավորելով Մժեժ Գնունին ուղարկել էր պալատ, բայց ճանապարհին նա իր կապանքները կտրելով՝ սպանել էր իրեն տանողներին և այնտեղից վերադառնալով Հայաստան՝ հայկական զորքերը միաբանեց իր շուրջը, ապա հարձակվելով զորավար Մժեժ Գնունու վրա, սպանեց նրան և Վարազ-Գնել Գնունուն։ Անհաջողությունից հետո Վահանը աքսորվում է, իսկ 646 (643) թվականին ետ վերադառնում աքսորից Կոստանդ Բ կայսեր հրամանով։


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Հատոր 5, Ցուցակ 1, Էջ 13.
«Հայկական Սովետական Հանրագիտարան», հատոր 6, էջ 376.
«Սեբեոսի Պատմություն», Արևելահայ. թարգմ. և ծանոթ.՝ Գուրգեն Խաչատրյանի և Վանո Եղիազարյանի, 2005, Երևան, էջ 192-193, 216-217.
Կալմաշբաշևո

Կալմաշբաշևո (ռուս.՝ Калмашбашево, բաշկիրերեն՝ Ҡалмашбаш), գյուղ Ռուսաստանի, Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 843 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հելեն Սոմերս

Հելեն Սոմերս (անգլ.՝ Helen Sommers, մարտի 29, 1932, Վուդբարի Հեյթս, Նյու Ջերսի, ԱՄՆ - մարտի 7, 2017, Փալմ Բիչ Գարդենս, Ֆլորիդա, ԱՄՆ), ամերիկացի քաղաքական գործիչ։


== Կենսագրություն ==
Հելեն Սոմերսը 1972-2009 թվականներին եղել է Վաշինգտոնի Ներկայացուցիչների պալատի անդամ։ Որպես դեմոկրատ ներկայացնում էր 36-րդ շրջանը։ Թոշակի անցնելու պահին նահանգի ամենաերկար ծառայած օրենսդիրն էր։
Ծնվել է Վուդբարի Հեյթսում և սովորել Վաշինգտոնի համալսարանում, այնուհետև Հարվարդի համալսարանում։
Մահացել է 2017 թվականի մարտի 7-ին Ֆլորիդայի Փալմ Բիչ Գարդենս քաղաքում՝ 84 տարեկան հասակում։


== Ծանոթագրություններ ==
Մուշեղ Միքայելյան

Մուշեղ Ավագի Միքայելյան (նոյեմբերի 7, 1948(1948-11-07), Թալին, Հայկական ԽՍՀ, ԽՍՀՄ - դեկտեմբերի 3, 2004(2004-12-03)), հայ լրագրող, գրող, ՀՀ քաղաքական գործիչ։


== Կրթություն ==
1964-1969 թթ. սովորել և ավարտել է Երևանի պետական համալսարանի բանասիրական ֆակուլտետը։


== Աշխատանքային գործունեություն ==
1969-1971 թթ. - «Գարուն» ամսագրի գրական աշխատող։
1971-1988 թթ. - աշխատել է «Ավանգարդ» թերթում որպես բաժնի վարիչ, պատասխանատու քարտուղար, գլխավոր խմբագրի տեղակալ։
1988-1991 թթ. - «Խորհրդային Հայաստան» թերթի պատասխանատու քարտուղար։
1991 թ. - «Հայաստանի Հանրապետություն» օրաթերթի գլխավոր խմբագրի տեղակալ։
1991-1994 թթ. - հիմնադրել և խմբագրել է «Ուրբաթ», «Ազատամարտ» շաբաթաթերթերը, «Ասպար», «Վարուժան», «Միտք», «Զանգակ» ամսաթերթերը։
1995 թ. - եղել է «Դրոշակ» թերթի Հայաստանի պատասխանատուն։
1998-1999 թթ. - «Երկիր» օրաթերթի գլխավոր խմբագիր։


== Պետական և քաղաքական գործունեություն ==
ՀՅԴ անդամ։
1999 թ. մայիսի 30-ին ընտրվել է ՀՀ Ազգային ժողովի 3-րդ գումարման պատգամավոր ՀՅԴ համամասնական ընտրացուցակով։ ԱԺ գիտության, կրթության, մշակույթի և երիտասարդության հարցերի մշտական հանձնաժողովի անդամ։ ՀՅԴ խմբակցության անդամ։
2003 թ. մայիսի 25-ին ընտրվել է ՀՀ Ազգային ժողովի 4-րդ գումարման պատգամավոր ՀՅԴ համամասնական ընտրացուցակով։ ԱԺ պաշտպանության, ազգային անվտանգության և ներքին գործերի մշտական հանձնաժողովի անդամ։ ՀՅԴ խմբակցության անդամ։
2003 թ. նոյեմբերի 10-ին ՀՀ վարչապետի որոշմամբ նշանակվել է ՀՀ կրթության և գիտության նախարարի տեղակալ։
2004 թ. դեկտեմբերի 4-ին ՀՀ վարչապետի որոշմամբ պարտականությունները համարվել են դադարած՝ մահվան կապակցությամբ։Մահացել է 2004 թ. դեկտեմբերի 3-ին։


== Ծանոթագրություններ ==
Կոմնենոսների հարստություն

Կոմնենոսներ (հուն․՝ Κομνηνοί), բյուզանդական ազնվական տոհմ և կայսերական հարստություն։ Կոմնենոսները կառավարել են Բյուզանդական կայսրությունը 1057 - 1059 թթ., 1081 - 1185 թթ. և Տրապիզոնի կայսրությունը 1204 - 1461 թթ. («Մեծ Կոմնեոսներ» անվան տակ)։
Ապալեգիտիմացում

Ապալեգիտիմացում, իշխանության նկատմամբ հասարակության վստահու­թյան անկում կամ կորուստ։ Ապալեգիտիմացման պատճառներից են.

ժողովրդավարության գաղափարների և սոցիալ-քաղաքական պրակտիկայի հակասությունները.
հասարակության համընդհանուր շահերի և իշխող էլիտայի եսապաշտական շահերի հակասություն­ները.
քաղաքական համակարգում մասնավոր շահերի պաշտպանության մեխանիզմների բացակայությունը.
բազմազգ պետություններում ազգայ­նամոլության, էթնիկական անջատողականության առկայությունը.
հասարակական կյանքի բյուրոկրատացումը և կոռուպցիան, սեփական իշխանության իրավացիության նկատմամբ իշխող ուժերի հավատի կորուստը,
իշխա­նության տարբեր ճյուղերի միջև հակա­սությունների և բախումների առկայութ­յունը և այլն։


== Գրականություն ==
Հայկական սովետական հանրագիտարան, հատոր 1-12, 1974-1986 թթ, Երևան
Է․ Աղայան «Արդի հայերենի բացատրական բառարան», հատոր 1-2, 1976 թ, Երևան
А․ Б. Барихин "Большой юридический словарь", 2002 թ, Москва
Հայերն Ամասիայում

Հայերն Ամասիայում հաստատվել են վաղնջական ժամանակներից։ 1914 թ. քաղաքն ունեցել է շուրջ 14 հազար հայ բնակիչ։ Հիմնականում զբաղվել են արհեստներով և առևտրով։

Քաղաքում գործել է երեք եկեղեցի (առաքելական՝ Սուրբ Աստվածածին, Սուրբ Հակոբ, կաթոլիկ՝ Սուրբ Նիկողայոս), 12 դպրոց (միայն առաքելական հայերինը տասն էր՝ 1325 աշակերտով), 5 մանկապարտեզ, ազգային հիվանդանոց, բազմաթիվ մշակութային ընկերություններ։ Շրջակայքում են գտնվել հայկական Ս. Աստվածածին (Մարզվանի Ս. Աստվածածին) և Ս. Արիստակես վանքերը։ Ամասիայում լույս են տեսել «Ապառաժ» շաբաթաթերթը, ապա՝ ամսագիրը (1911 թ.), «Ամասիա» կիսամյա հանդեսը (1911-1914 թթ.)։ Եղել է Սեբաստիայի (Ավագի) վիլայեթի համանուն սանջակի կենտրոնը։ 1915 թ.-ին Ամասիայի և շրջակա ավանների (Գյումուշ, Հաջիքյոյ, Լիճ կամ Քյորքյոյ, Լաթիք են) հայերը բռնությամբ տեղահանվել են։ Մեծ մասը զոհվել է գաղթի ճանապարհին։ 1971 թ. Ամասիայում ապրում էր շուրջ 300 հայ։ Ամասիայում է ծնվել հայ բժշկապետ Ամիրդովլաթ Ամասիացին։
Իվան Կապիտոնով

Իվան Վասիլևիչ Կապիտոնով (ռուս.՝ Иван Васильевич Капитонов, փետրվարի 23, 1915(1915-02-23), Սերովսկոյե, Մալոստուդենեցկոյե գյուղական համայնք, Սասովսկի շրջան, Ռուսաստան - մայիսի 28, 2002(2002-05-28), Մոսկվա, Ռուսաստան), խորհրդային պետական և կուսակցական գործիչ, ԽՄԿԿ անդամ (1939)։


== Կենսագրություն ==
1938 թվականին ավարտել է Մոսկվայի կոմունալ շինարարության ճարտարագիտական ինստիտուտը։ 1941-1951 թվականներին կատարել է կուսակցական և խորհրդային ղեկավար աշխատանքներ։ 1951-1952 թվականներին եղել է կուսակցության Մոսկվայի մարզկոմի քարտուղար, 2-րդ քարտուղար, 1952 թվականից՝ ԽՄԿԿ Մոսկվայի քաղկոմի, 1954 թվականից՝ ԽՄԿԿ Մոսկվայի մարզկոմի, 1959-1964 թվականներին՝ ԽՄԿԿ Իվանովոյի մարզկոմի առաջին քարտուղար։
1964 թվականից՝ ԽՄԿԿ ԿԿ-ի բաժնի վարիչ, 1965 թվականից՝ ԽՄԿԿ ԿԿ-ի քարտուղար։ Կուսակցության XIX-XXV համագումարների պատգամավոր էր, XIX, XX, XXII-XXV-ում ընտրվել է ԽՄԿԿ ԿԿ-ի անդամ։ 1964-1966 թվականներին եղել է ԽՄԿԿ ԿԿ-ի ՌԽՖՍՀ-ի գծով բյուրոյի անդամ։ ԽՄԿԿ III-X գումարումների Գերագույն խորհրդի պատգամավոր է եղել, ԽՍՀՄ Գերագույն խորհրդի Նախագահության անդամ (1954-1962)։ Պարգևատրվել է Լենինի 2 և 3 այլ շքանշաններով։


== Ծանոթագրություններ ==
Թալնա (աղբյուր)

Թալնա, աղբյուր Նախիջևանի ԻՀ Ջուլֆայի շրջանում, Ջուղա գյուղի մոտ, Թալնա մատուռի մոտակայքում։


== Ծանոթագրություններ ==
Սենյուկովո

Սենյուկովո (ռուս.՝ Сенюково), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովոսելիցա (գյուղ, Սումիի շրջան)

Անվան այլ կիրառումների համար տե՛ս՝ ՆովոսելիցաՆովոսելիցա (ուկրաիներեն՝ Новоселиця), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Նովոսելիցա գյուղում բնակվում էր 436 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Alexander McQueen

Alexander McQueen, նորաձևության տուն, որը հիմնվել է դիզայներ Ալեքսանդր Մաքքուինի կողմից 1992 թվականին։ Ներկայիս տնօրենը Սարա Բարթոնն է։


== Պատմություն ==

Alexander McQueen նորաձևության տունը հիմնվել է դիզայներ Մաքքուինի կողմից 1992 թվականին։ Մաքքուինը օգտագործել է իր երկրորդ անունը լեյբլի համար Իզաբելա Բլոուի առաջարկով։ Տան համար վարկանիշ են ստեղծել իր վաղ շոկային հավաքածուները (որոնց պատճառով նա ստացել է «l’enfant terrible» և «անգլիական մոդայի ավազակ» մականունները), մասնավորապես՝ տաբատ-«բամստերները»՝ իրանի շատ նեղ գծով և Highland Rape («Բռնաբարված Շոտլանդիա») անունը կրող հավաքածուն։ Ալեքսանդր Մաքքուինը կազմակերպել է թանկարժեք և ոչ միօրինակ ցուցադրություններ, այնպիսիք, ինչպիսիք են 2003 թվականի գանանային ցուցադրության համար նավածորտակման վերստեղծումը, 2005 թվականի գարնանը՝ մարդկանցով շախմատ խաղը և 2006 թվականի աշնան Widows of Culloden («Կալոդենի այրիները») ցուցադրությունը, որտեղ գործարկվել է սուպերմոդել Քեյթ Մոսի մարդկային հասակ ունեցող հոլոգրաման։
Լինելով տան գլխավոր դիզայներ՝ Մաքքուինը չորս անգամ պարգևատրվել է «Տարվա բրիտանացի դիզայնը» տիտղոսով՝ 1996 և 2003 թվականների միջև ընկած միջավայրում, նա նաև պարգևատրվել է Բրիտանական կայսրության շքանշանով (CBE) և 2003 թվականին ճանաչվել է Տարվա միջազգային դիզայներ Նորաձևության դիզայներների ամերիկյան խորհրդի կողմից։
2000 թվականի դեկտեմբերին Gucci խումբը ձեռք է բերել նորաձևության տան 51 %-ը և Մաքքուինին նշանակել է տնօրեն։ Այդ ամենի հետևանքով խանութներ են բացվել Լոնդոնում, Միլանում, Նյու Յորքում, Լոս Անջելեսում, Լաս Վեգասում և Պեկինում։ Սկսած 2002 թվականի գարուն/ամառ հավաքածուի ցուցադրությունից՝ McQueen ցուցադրությունները տեղափոխվել են Լոնդոնից Փարիզ։
Alexander McQueen-ը տղամարդկանց հագուստի իր առաջին հավաքածուն թողարկել է 2005 թվականի գարուն/ամառ ցուցադրության ժամանակ։
Alexander McQueen-ը զբաղվել է ինտերնետ առևտրով՝ ԱՄՆ-ում թողարկելով օնլայն-խանութ 2008 թվականին։ 2010 թվականի փետրվարին Մաքքուինը ինքնասպանություն գործեց։ Իր մահվան ժամանակ ընկերության պարտքերը կազմում էին 32 միլիոն ֆունտ ստեռլինգ՝ չնայած 2008 թվականին պայուսակների վաճառքից ստացված շահույթին։


== Ծանոթագրություններ ==


== Արտաքին հղումներ ==
Alexander McQueen
Alexander McQueen բրենդի պատմությունն ու հավաքածուները
Սեն Սովյոր դ’Օնի

Սեն Սովյոր դ’Օնի (ֆր.՝ Saint-Sauveur-d’Aunis), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Կուրսոն կանտոնի կազմի մեջ։ Հանդիսանում է Լա Ռոշել շրջանը։
Համայնքի INSEE կոդ 17396.


== Բնակչություն ==
Համայնքի բնակչությունը 2010 թվականին կազմում էր 1591 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Սեն Սովյոր դ’Օնի վիճակագրության ազգային ինստիտուտում (ֆր.)
1224

1224 թվական,  նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1224 թվականն է, 
XIII դարի 24-րդ տարին։


== Դեպքեր ==


== Ծնունդներ ==


== Մահեր ==
Գոռաթիս Ծղալի

Գոռաթիս Ծղալի, գետ Կուրի ավազանում, նրա ձախակողմյան վտակը։


== Ծանոթագրություններ ==
Ջաջուռ (գետ)

Անվան այլ կիրառումների համար տե՛ս՝ Ջաջուռ (այլ կիրառումներ)Ջաջուռ, գետ Հայաստանի Շիրակի մարզում, Կարկաչանի աջ վտակը։ Սկիզբ է առնում Շիրակի լեռնաշղթայի հարավային լանջերից՝ 2135 մ բարձրությունից։ Երկարությունը 33,5 կմ է, ջրհավաք ավազանը՝ 392 կմ²։ Գետահովիտը վերին հոսանքում V-աձև է, միջինում և ստորինում հոսում է Շիրակի դաշտով։ Սնումը հիմնականում ձնաանձրևային (63%) է, ռեժիմը՝ անկանոն, սելավային։ Տարեկան միջին ծախսը 0,31 մ³/վ է։ Ջրերն օգտագործվում են ոռոգման նպատակով։


== Ծանոթագրություններ ==
Բագառիճ (այլ կիրառումներ)

Բագառիճ, կարող է վերաբերել՝

Բագառիճ - Վերին Բագառիճ, Ներքին Բագառիճ, գյուղեր Բարձր Հայք նահանգի Դարանաղի գավառում, միմյանցից մոտ 2 կմ հեռավորության վրա
Բագառիճ - դաշտ Մեծ Հայքի Բարձր Հայք աշխարհամասի Դերջան գավառում
Շենայմ

Շենայմ (ֆր.՝ Schwenheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2010 թվականի դրությամբ կազմում է 661 մարդ, բնակչության խտությունը` 133.27 մարդ/կմ²։ Բնակավայրը զբաղեցնում է 4.96 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 29 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 429 աշխատունակ (15-64 տարեկան) բնակիչ, որոնցից ակտիվ էին 344-ը, իսկ ոչ ակտիվները` 85։ Ակտիվության ցուցանիշը կազմում է 80,2 %։ 344 աշխատունակ մարդկանցից աշխատել է 325 անձ (175 տղամարդ և 150 կին)։ Գործազուրկ են եղել 19 անձ (11 տղամարդ և 8 կին)։ 85 անաշխատունակներից 29-ը եղել են աշակերտներ կամ ուսանողներ, 41-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռյաբովսկի (խուտոր, Ալեկսեևսկի շրջան)

Անվան այլ կիրառումների համար տե՛ս՝ Ռյաբովսկի (այլ կիրառումներ)Ռյաբովսկի (ռուս.՝ Рябовский), խուտոր Ռուսաստանի Վոլգոգրադի մարզի Ալեկսեևսկի շրջանի կազմում։
Բնակչությունը 2002 թվականին գրանցված տվյալներով կազմում էր 800 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լևոն Վարդանյան (տնտեսագետ)

Անվան այլ կիրառումների համար տե՛ս՝ Լևոն Վարդանյան (այլ կիրառումներ)Լևոն Եղիշեի Վարդանյան (նոյեմբերի 29, 1926(1926-11-29), Կրասնոդար, Հյուսիսկովկասյան երկրամաս, ՌԽՖՍՀ, ԽՍՀՄ), հայ տնտեսագետ, մեքենագետ։ Տնտեսագիտության դոկտոր (1972), պրոֆեսոր (1972)։ Հայաստանի պետական տնտեսագիտական համալսարանի ռեկտոր (1984-1991)։


== Կենսագրություն ==
Լևոն Վարդանյանը ծնվել է 1926 թվականի նոյեմբերի 29-ին Կրասնոդարում։ 1930 թվականին ընտանիքի հետ տեղափոխվել է Երևան։ 1944 թվականին ավարտել է Խաչատուր Աբովյանի անվան դպրոցը, 1949 թվականին՝ Երևանի պոլիտեխնիկական ինստիտուտի մեխանիկական ֆակուլտետը։ 1953 թվականին Լենինգրադի պոլիտեխնիկական ինստիտուտում պաշտպանել է թեկնածուական ատենախոսություն։ 1957-1961 թվականներին եղել է «Հայէլեկտրամեքենա» գործարանին կից գիտահետազոտական ինստիտուտի մասնաճյուղի տնտեսագիտական հետազոտությունների սեկտորի պետ։ 1972-1984 թվականներին եղել է ԵՊԻ մեքենաշինության արտադրության տնտեսագիտության և կազմակերպման ամբիոնի վարիչ, 1984-1991 թվականներին` ՀՊՏՀ ռեկտոր, 1991 թվականից` միկրոտնտեսագիտության ամբիոնի պրոֆեսոր։


== Գիտական գործունեությունը ==
Աշխատանքները վերաբերում են մեքենաշինական ձեռնարկություններում արտադրական շարժընթացների կազմակերպման, դրանց արտադրական կառուցվածքի, արտադրական ներուժի օգտագործման արդյունավետության բարձրացման հարցերին։ Վարդանյանը հրատարակել է ավելի քան 150 գիտական աշխատանք, այդ թվում՝ մեկ դասագիրք (համահեղինակությամբ), երեք ուսումնական ձեռնարկ, չորս մենագրություն։ «Մեքենաշինական ձեռնարկության կազմակերպում, պլանավորում և կառավարում» (1984), «Արտադրության կազմակերպում» (1997)։ Եղել է Հայաստանի գիտատնտեսագիտական և գիտատեխնիկական ընկերությունների նախագահ (1982-1987 թվականներ, 1986-1989 թվականներ.)։


== Պարգևներ և կոչումներ ==
ՀԽՍՀ գիտության և տեխնիկայի վաստակավոր գործիչ (1983)


== Երկեր ==
Մեքենաշինական գործարանների արտադրական կառուցվածքի կատարելագործման ուղիները, Ե., 1971 թ.։
Пути и методы совершенствования организации машиностротельного производства, Е., 1985։
Организация и планирование элетротехнического производства, М., 1989 (համահեղինակ).


== Ծանոթագրություններ ==
Սապոգովո (գյուղ, Կիվերցիի շրջան)

Սապոգովո (ուկրաիներեն՝ Сапогове), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1570 թվականին։
2001 թվականի տվյալներով Սապոգովո գյուղում բնակվում էր 195 մարդ։ Բնակավայրը զբաղեցնում է 0,331 կմ² տարածք։ Բնակչության խտությունը կազմում էր 589,12 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վենիզելիզմ

Վենիզելիզմ (հուն․՝ Βενιζελισμός), 1900-ականներից մինչև 1970-ական թվականների կեսն ընկած ժամանակահատվածում Հունաստանում մեծ ժողովրդականություն վայելող քաղաքական շարժում։ Լիբերալիստական այս շարժումն անվանակոչվել է ի պատիվ հույն ականավոր պետական և քաղաքական գործիչ Էլեֆթերիոս Վենիզելոսի։ Շարժումը հիմնված էր Հունաստանի վարչապետի քաղաքական հայացքների վրա, որոնք էլ հստակեցվելով դարձել էին պետական կառավարման համակարգի և քաղաքական հայեցակարգերի իրականացման ուրույն եղանակներ։
Վենիզելիզմը՝ Էլեֆթերիոս Վենիզելոսի գաղափարական շարժումը, հիմնված էր վեց հիմնարար սկզբունքների վրա՝ հունական իրրեդենտիզմ, ազատական ժողովրդավարություն, արևմտամետություն, հանրապետականություն, տնտեսական լիբերալիզմ, հակակոմունիզմ։


== Սկզբունքներ ==
Էլեֆթերիոսի որդեգրած քաղաքականությունը և շարժումը հիմնված էր ներքոնշյալ քաղաքական սկզբունքների վրա․

Հունական իրենդենտիզմ՝ Վենիզելոսը հակված էր Հունաստանի տարածքային հիմնահարցերը, մասնավորապես՝ Թուրքիայի տարածքում գտնվող պատմական հունական տարածքները, ազատագրել զինված պայքարի միջոցով։ Կազմել է հույների ազգային գաղափարախոսությունը, որը հայտնի էր «Մեծ գաղափար» (Մեղալի իդեա) անվանումով։ Այն առաջացել էր դեռևս Օսմանյան Հունաստանի ժամանակաշրջանում և գլխավորապես նպատակաուղղված էր Բյուզանդական կայսրության վերականգնումը՝ Կոնստանդնուպոլիս մայրաքաղաքով։
Լիբերալ ժողովրդավարություն՝ շարժման գաղափարական կարևորագույն սկզբունքներից էր լիբերալ դեմոկրատական կառավարման ձևը։ Այն ենթադրում էր ժողովրդավարության արևմտյան մոդելի ընդունումը, այդ թվում՝ իշխանության տարանջատման սկզբունքի (օրենսդիր, գործադիր և դատական), բազմակուսակցական համակարգի, բացարձակ իրավագերակայության ճանաչումը։ Վենիզելիզմը համապարտադիր սկզբունքներ էր համարում նաև բաց հասարակության, շուկայական տնտեսության, մարդու իրավունքների և հիմնարար ազատությունների պաշտպանության համընդհանուրությունը։
Արևմտամետություն՝ Առաջին համաշխարհային պատերազմում ներառված լինելով Անտանտի, իսկ Երկրորդ աշխարհամարատի ժամանակ՝ դաշնակից ուժերի շարքերում, Հունաստանը անթաքույց կերպով աչքի էր ընկնում իր բացարձակ արևմտամետ կեցվածքով։ Այս սկզբունքի պաշտպանությունը հաստատվում է նաև Սառը պատերազմի տարիներին՝ ինչպես նաև դրա նախորյակին և հաջորդիվ, երբ Հունաստանը նախ անդամակցում է Մարշալի պլանին, ապա՝ Հյուսիսատլանտյան դաշինքին (ՆԱՏՕ)։
Հանրապետականություն՝ վենիզելիզմի շարժումը հիմնված էր հանրապետական կառավարման համակարգի վրա և բացառում էր միապետության վերականգնման հնարավոր ռիսկերը։
Տնտեսական լիբերալիզմ՝ շարժման հետևորդները կարևոր նախապայման էին համարում տնտեսական հարաբերությունների ազատականացումը, ինչպես նաև շուկայական տնտեսության ձևավորումը։
Հակակոմունիզմ՝ Վենիզելոսի օրոք Հունաստանը համարվում էր արևելյան Եվրոպայի ամենածայրահեղ հակակոմունիստական դիրքորոշմամբ պետությունը։


== Տես նաև ==
Էլեֆթերիոս Վենիզելոս


== Գրականություն ==
Paschalis M. Kitromilides, Eleftherios Venizelos: The Trials of Statesmanship, Edinburgh University Press 2008, pp. 285–306.
Կոնկամարիզե

Կոնկամարիզե  (իտալերեն՝ Concamarise), կոմունա Իտալիայում, գտնվում է Վենետո մարզում՝ Վերոնա գավառում։
Բնակչությունը կազմում է 1040 մարդ։ Խտությունը կազմում է 132 մարդ/կմ²։ Տարածքը` 8 կմ²։ Փոստային ինդեքս` 37050։ Հեռախոսային կոդ՝ 0442։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար՝ 0442 374055
Փոստային ինդեքս՝ com.concamarise@libero.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Շապոշնիկովո (այլ կիրառումներ)

Շապոշնիկովո, կարող է վերաբերել՝

Շապոշնիկովո - գյուղ, Ուկրաինայի Դոնեցկի մարզի Ենակիևոյի քաղաքային խորհրդում
Շապոշնիկովո - գյուղ, Ուկրաինայի Դոնեցկի մարզի Շախտյորսկի շրջանում
Շապոշնիկովո - գյուղ, Ուկրաինայի Սումիի մարզի Սումիի շրջանում
Նոյկիրխեն ֆորմ Վալդ

Նոյկիրխեն ֆորմ Վալդ (գերմ.՝ Neukirchen vorm Wald), կոմունա Գերմանիայի Բավարիա երկրամասում։
Ենթարկվում է Ստորին Բավարիա ադմինիստրատիվ կենտրոնին։ Մտնում է Պասաու շրջանի մեջ։ Բնակչությունը կազմում է 2677 մարդ (դեկտեմբերի 31, 2010 թվական)։ Զբաղեցնում է 24,32 կմ² տարածք։ Պաշտոնական կոդ՝ 09 2 75 135։


== Ծանոթագրություններ ==


== Արտաքին հղումներ ==
Պաշտոնական կայք
ね

Հիրագանայում՝ ね, կատականայում՝ ネ, ճապոներենի վանկային այբուբենի վանկ։ Օգտագործվում է մեկ մորայի գրելաձևի համար։ Համապատասխանում է հայերեն «նէ» տառակապակցությանը և Միջազգային հնչյունական այբուբենի /ne/ ձայնին։
Ժամանակակից ճապոներենի վանկային աղյուսակում գտնվում է հիրագանայի ぬ(նու) և の(նո) կանաների միջև։ Իսկ կատականայում՝ ヌ(նու) և ノ(նո)կանաների միջև։
Աթման

Աթման, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Ֆարկին գյուղաքաղաքից 8-9 կմ հեռավորության վրա։
XX դարի սկզբին ուներ 20 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Պոկոշչևո

Պոկոշչևո (ուկրաիներեն՝ Покощеве), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Պոկոշչևո գյուղում բնակվում էր 153 մարդ։ Բնակավայրը զբաղեցնում է 1248 կմ² տարածք։ Բնակչության խտությունը կազմում էր 122,6 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յակոբ Յորդանս

Յակոբ Յորդանս (հոլ.՝ Jacob Jordaens, մայիսի 19, 1593(1593-05-19)[…], Անտվերպեն, Բրաբանտ, Հաբսբուրգյան Նիդերլանդներ - հոկտեմբերի 18, 1678(1678-10-18)[…], Անտվերպեն, Բրաբանտ, Հաբսբուրգյան Նիդերլանդներ), ֆլամանդացի նկարիչ։


== Կենսագրություն ==
1607 թվականից սովորել է Ա․ վան Նորտի մոտ, համագործակցել Պիտեր Պաուլ Ռուբենսին։ Յակոբ Յորդանսի արվեստում ցայտուն դրսևորվել են ֆլամանդական դպրոցի ժողովրդի հիմունքներն ու ռեալիստական ձգտումները, միաժամանակ նշանակալի դեր կատարել նիդերլանդական հին ավանդույթների և Կարավաշոյի ժառանգության հետ ունեցած կապերը («Ընտանեկան դիմանկար», մոտ 1615, Էրմիտաժ, Լենինգրադ, «Հովիվների երկրպագությունը», 1618, Ազգային թանգարան, Ստոկհոլմ)։ 1620-1630-ական թթ․ լավագույն նկարներում («Ցուպիտերի դաստիարակումը», 1620, Կասսելի պատկերասրահ, «Ընտանեկան դիմանկար», մոտ Յակոբ Յորդանս ծերունու դիմանկար (մոտ 1641, Էրմիտաժ, Լենինգրադ) 1622-1624, Պրադո, Մադրիդ, «Պտղաբերության այլաբանություն», մոտ 1625-1628, Հնագույն արվեստի թանգարան, Բրյուսել) որոշակի են ռեալիզմի նրա սկզբունքները՝ հակումը դեպի գյուղացիների և բյուրգերների լիարյուն տիպերը, ամուր, ծանրամարմին ֆիգուրներն ու հյութեղ մանրամասները, կենցաղային ժանրին տված նախապատվությունը, կրոնական ու դիցաբանական թեմաների կենցաղային մեկնաբանությունը, հնչեղ տաք տոներով գունանկարը։ 1640-ական թթ․ ստեղծել է ֆիգուրներով ծանրաբեռնված հանդիսավոր կոմպոզիցիաներ, որոնցում երբեմն զգացվում է կեղծ պաթոս։ Նկարչի «Պանը և Սիրինքսը» գունանկարը և «Տղամարդու դիմանկար» գրաֆիկական աշխատանքը գտնվում են Հայաստանի պետական պատկերասրահում։


== Պատկերասրահ ==

		
		
		
		
		


== Ծանոթագրություններ ==
Զիբինո (գյուղ, Վոլչանսկի շրջան)

Զիբինո (ուկրաիներեն՝ Зибине), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1600 թվականին։
2001 թվականի տվյալներով Զիբինո գյուղում բնակվում էր 115 մարդ։ Բնակավայրը զբաղեցնում է 0,71 կմ² տարածք։ Բնակչության խտությունը կազմում էր 161,97 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
FOX (Իսպանիա)

Անվան այլ կիրառումների համար տե՛ս՝ FOX (այլ կիրառումներ)FOX Իսպանիա, իսպանական հեռուստաընկերություն՝ ամերիկյան խոշոր Fox Broadcasting Company մեդիաընկերության կազմում։ Հիմնվել է 2002 թ. հունիսի 30-ին։ 2009 թ. դեկտեմբերի 15-ից գործում է հեռուստաալիքի բարձր պարզությամբ (HD) հեռարձակվող տարբերակը՝ «FOX HD»:
Հեռուստաընկերության կազմում գործում են «FOX» ընկերության նաև այլ ալիքների իսպանալեզու տարբերակները՝ «FOX +2 HD», «Fox Crime», «National Geographic Channel» և «Baby TV»:


== Արտաքին հղումներ ==
Պաշտոնական կայք (Իսպաներեն)
Ֆոքս Իսպանիա-ն Ֆեյսբուք ցանցում


== Ծանոթագրություններ ==
Փերճիկ

Փերճիկ, գյուղ Արևմտյան Հայաստանում, Էրզրումի վիլայեթի Բասենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Գյոգարչին (այլ կիրառումներ)

Գյոգարչին, կարող է վերաբերել՝

Գյոգարչին - գյուղ Արևելյան Հայաստանում, Կարսի մարզի Կարսի գավառում
Գյոգարչին - լեռ Իրանում, Ուրմիա լճի ծայր հյուսիսարևմտյան ափին
Գյոգարչին - լեռ Հայկական լեռնաշխարհում, Վիրահայոց լեռներում
Կամեա (ազգային պարկ)

Կամեա, ազգային պարկ Անգոլայում, տեղակայված է Մոշիկո գավառում։


== Պատմություն ==
1937 թվականից Կամեա ազգային պարկի ներկայիս տարածքը արգելոց էր։ 1957 թվականին այն ստացավ ազգային պարկի կարգավիճակ։ Այդ ժամանակ պարկում դժվար դրություն էր՝ պայմանավորված Անգոլայում ավարտված քաղաքացիական պատերազմով։ Պարկի կենդանական աշխարհը գրեթե ամբողջովին ոչնչացված էր։ Այդ բախման արդյունքում սկսվել էր անկառավարելի որս և ենթակառուցվածքի քայքայում։ Անձնակազմի և պաշարների բացակայության պատճառով որսագողության խնդիրը պարկում պահպանվում է։
Կառավարությունը և միջազգային հանրությունը մեծ ջանքեր են գործադրում պարկը վերականգնելու նպատակով։


== Աշխարհագրություն ==
Կամեա ազգային պարկը արևելքում սահմանակից է Զամբեզի, հարավում և արևմուտքում՝ Լուենա գետերին, իսկ հյուսիսում սահմանն անցնում է Բենգալյան երկաթգծով։
Պարկի մեծ մասը կազմված է ողողված մարգագետիններից, որոնք համարվում են Զամբեզի գետի ավազանի մի մասը և պարկի հյուսիսային մասում թափվում են Չիֆումեյջ գետը։ Կան նաև ընդարձակ սավաննային անտառներ (միոմբո), որոնք նման են Զամբիայի արևելքում գտնվող Զամբեզի գետի ավազաններին։
Ազգային պարկի տարածքը զբաղեցնում են ջրով ծածկված դաշտավայրերը։ Դրանց միայն 10 %-ն են անտառներ, մնացած տարածքը արոտավայր է, և շուրջ 4 %-ը թփուտներ են։ Պարկը յուրահատուկ բնական միջավայր է, ինչը չի հանդիպում Անգոլայի այլ հատվածներում։


== Կենսոլորտ ==
Կամեա ազգային պարկում առավել տարածված են կաթնասունները` գնուն և սև մեծ այծքաղը։
Բուսական աշխարհը ներկայացված է եղեգնյա թփուտներով և ճահճային խոտածածկույթներով։ Նման բնական էկոհամակարգի պայմաններում գոյացել են մեծ քանակությամբ թռչուններ՝ հատկապես ջրային տեսակներ։
Ազգային պարկի սահմաններում գրանցված է մշտապես բնակվող շուրջ 29 տեսակ ջրաճահճային թռչուն։ Առավել տարածված տեսակներ են սևաճակատ ճնճղուկները, ճանճորսները, սևակարմիր ծիծեռնակները և այլ փետրավորներ։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Birdlife.org Ազգային պարկի էջը Archived 2009-01-03 at the Wayback Machine.
Park.it profile of Անգոլայի ազգային պարկեր
Կարմիր գիրք Archived 2016-03-04 at the Wayback Machine.
protectedplanet.net Archived 2012-09-11 at the Wayback Machine.
Լոպ Յու (այլ կիրառումներ)

Լոպ Յու, կարող է վերաբերել՝

Լոպ Յու - գետ Ռուսաստանում, Լոկչիմի վտակը
Լոպ Յու - գետ Ռուսաստանում, Լոպտյուգայի վտակը
Լոպ Յու - գետ Ռուսաստանում, Մաջայի վտակը
Լոպյու - գետ Ռուսաստանում, Իլիչայի վտակը
Լոպյու - գետ Ռուսաստանում, Նիվշերայի վտակը
Լոպյու - գետ Ռուսաստանում, Վիչեգդայի վտակը
Աստերոիդների ցանկ (243801-243900)

Աստերոիդների ցանկ (243701-243800)  • Աստերոիդների ցանկ  • Աստերոիդների ցանկ (243901-244000)
 Աստերոիդների ցանկ (243701-243800)  • Աստերոիդների ցանկ  • Աստերոիդների ցանկ (243901-244000)
Արփիար Ասլանյան

Արփիար Ասլանյան (ֆր.՝ Arpiar Aslanian, հայերեն՝ Արփիար Ասլանյան), ի ծնե` Արփիար Լևոնի Ասլանյան (դեկտեմբերի 16, 1895(1895-12-16), Վաղարշապատ, Ռուսական կայսրություն - փետրվարի 15, 1945(1945-02-15), Mittelbau-Dora concentration camp, Nordhausen, Գերմանիա), ֆրանսահայ հակաֆաշիստ, Երկրորդ համաշխարահային պատերազմի տարիների ընթացքում եղել է դիմադրության շարժման անդամ։


== Կենսագրություն ==


=== Վաղ տարիներ ===
Արփիար Լևոնի Ասլանյանը ծնվել է 1895 թվականի փետրվարի 16-ին Վաղարշապատ քաղաքում՝ Լևոն և Վառվառա Ասլանյանների ընտանիքում։ Ավագ եղբայրը Դերենիկն էր, իսկ քույրը Արփիկն էր։ Հայրը դպրոցի տնօրեն էր և աշխատում էր Էջմիածնի վանքի գրադարանում։ Արփիարը իրավագիտական կրթություն է ստացել ռուսական համալսարաններից մեկում։ Համարվել է «Հայ Յեղափոխական Դաշնակցություն» կուսակցության անդամ։ Հոկտեմբերյան հեղափոխությունից հետո տեղափոխվել է Թավրիզ, որտեղ 1923 թվականին ամուսնացել է Լուիզա Գրիգորյանի հետ, որը նրանից տասը տարի երիտասարդ էր։


=== Կյանքը Ֆրանսիայում ===
1923 թվականին Լուիզայի հետ մեկնել են Փարիզ և իրենց հետ տարել են նաև Լուիզայի մորը՝ Մարիամին, և քրոջը՝ Արշալույսին։ Լուիզան ցանկանում էր ստանալ իր երաժշտական կրթությունը Ֆրանսիայում՝ քանի որ տարված էր դաշնամուրի խաղով։ Վերջինիս ուսումը ապահովելու համար՝ Արփիարը բանվորական աշխատանք է կատարել՝ քանի որ չէր գտել իրավաբանական աշխատանք։
1940 թվականին համալրել է «Ֆրանսիայի կոմունիստական կուսակցության» շարքերը։


=== Ֆրանսիական դիմադրություն ===
1940 թվականին իր հարսնացուի հետ միասին համալրել է Ֆրանսիական դիմադրության շարքերը։ Ասլանյանները ձեռնարկել են ընդհատակյա արտադրություն և ֆրանսիական պարտիզաններին մատակարարել են զենք։ Արփիարը ծանոթ է եղել այլ դիմադրության հայ մասնակիցների հետ, ինչպիսիք էին Միսաք Մանուկյանը, Մելինե Մանուկյանը, Արպեն Դավթյանը, Հայկ Դպիրյանը, Շագ Տատուրյանը և այլք։


=== Ձերբակալություն, համակենտրոնացման ճամբար և մահ ===
1944 թվականի հուլիսի 26-ին Ասլանյանները ձերբակալվել են Գեստապոյի գործակալների կողմից, իսկ Լուիզայի օրագրերը և ձեռագրերը, այդ թվում նաև՝ «Histoire de la Resistance»-ը («Դիմադրության պատմություն») և «La Chute de Paris»-ը («Փարիզի անկումը»), այրվել են նացիստների կողմից։ Նույն թվականի օգոստոսի 15-ին նրանց Թուլուզից տեղափոխել են Բուխենվալդ, ինչից հետո Արփիարին բանտարկել են «Դորա Միթելբաու» համակենտրոնացման ճամբարում` բաժանելով նրան կնոջից։ Լուիզային տեղափոխել են Ռավենսբրյուկ։
1945 թվականի հունվարի 30-ին անհայտ պատճառով մահացել է Լուիզան։ Փետրվարի 15-ին Արփիարը համակենտրոնացման ճամբարում մահապատժի է ենթարկվել։


== Տես նաև ==
Հայերը Ֆրանսիայում


== Ծանոթագրություններ ==


== Արտաքին հղումներ ==
Les Arméniens dans la Résistance en France (ֆր.)
Arméniens Morts pour la France (ֆր.)
Սլոբոդա (գյուղ, Պոնիզովսկոե գյուղական բնակավայր)

Անվան այլ կիրառումների համար տե՛ս՝ ՍլոբոդաՍլոբոդա (ռուս.՝ Слобода), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վյաչեսլավ Գլեբ

Վյաչեսլավ Պավլովիչ Գլեբ (բելառուս․՝ Вячаслаў Паўлавіч Глеб, փետրվարի 12, 1983(1983-02-12), Մինսկ, Բելառուսական ԽՍՀ, ԽՍՀՄ), բելառուս ֆուտբոլիստ, «Կրումկաչի» ակումբի հարձակվող։ Ալեքսանդր Գլեբի կրտսեր եղբայրն է։


== Կենսագրություն ==
2011 թվականի ամռանը խզել է պայմանագիրը Մինսկի «Դինամո» ակումբի հետ և տեղափոխվել Գերմանական «Ֆրանկֆուրդ» ակումբ՝ պայմանագիր կնքելով մինչև մրցաշրջանի ավարտը։ 2011 թվականի դեկտեմբերին «Ֆրանկֆուրտ» ակումբը հայտարարել է, որ դադարեցնում է պայմանագիրը Վյաչեսլավի հետ։
2012 թվականի փետրվարի 16-ին պայմանագիր է կնքել «Գոմել» ակումբի հետ։


== Ձեռքբերումներ ==
Համբուրգ

Գերմանական լիգայի գավաթի դափնեկիր - 2013ՄՏԶ-ՌԻՊՈ

Բելառուսի գավաթակիր - 2004/05, 2007/08Գոմել

Բելառուսի սուպերգավաթակիր - 2012


== Ծանոթագրություններ ==


== Արտաքին հղումներ ==
Ֆուտբոլիստի էջը pressball.by կայքում
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Վիճակագրութունը National Football Teams կայքում(անգլ.)
Մարմաշենի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Մարմաշեն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 10 հուշարձան (31 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ֆրանց Մեյեր

Ֆրանց Մեյեր (իսպ.՝ Franz Mayer Traumann, սեպտեմբերի 3, 1882(1882-09-03), Մանհայմ, Բադենի Մեծ Դքսություն, Գերմանական կայսրություն - հունիսի 25, 1975(1975-06-25), Մեքսիկայի Միացյալ Նահանգներ), հրեական ծագմամբ գերմանացի-մեքսիկացի ֆինանսիստ, լուսանկարիչ, հավաքորդ, Մեխիկոյում Ֆրանց Մեյերի թանգարանի հիմնադիր։


== Կենսագրություն ==
Ֆրանց Մեյերը մեծացել է Գերմանիայի հարավ-արևմուտքում գտնվող Մենհայմ քաղաքում հրեական ընտանիքում։ 1891-1897 թվականներին սովորել է Karl-Friedrich-Gymnasium Mannheim-ում։ Կամավոր զինվորական ծառայություն է անցել Grenadierregiments Kaiser Wilhelm Nr. 110-ում։
1901 թվականին տեղափոխվել է Լոնդոն, աշխատել ֆինանսական ընկերություններում։ 1903 թվականին մեկնել է Նյու Յորք, աշխատել Merrill Lynch ներդրումային բանկում, 1905 թվականից հաստատվել է Մեքսիկայում։ 1908 թվականին 23 տարեկան հասակում դարձել է ֆոնդային բորսայի անկախ գործակալ։
Մեքսիկական հեղափոխության ժամանակ հեռացել է երկրից, մեկնել ԱՄՆ երկու տարի այնտեղ բնակվելուց հետո 1913 թվականին վերադարձել Մեքսիկա։ 1920 թվականին ամուսնացել է Մարիա Անտոնիետա դե լա Մակոռայի հետ, ով մի քանի տարի անց մահացել է։ Մեյերն այլևս չի ամուսնացել և ժառագներ չի ունեցել։ 1933 թվականի դեկտեմբերի 29-ին Մեյերը դարձել է Մեքսիկայի քաղաքացի։
1950-ական թվականներին Մեյերը որոշել է իր արվեստի հավաքածուն նվիրաբերել Մեքսիկային։ 1963 թվականին նա ստեղծել է հավատարմագրային հիմնադրամ, և Մեքսիկայի Բանկը ընտրվել է որպես ֆիդուցիար Մեխիկոյում արվեստի թանգարանի ստեղծման համար։ Մայերի ցանկությամբ և ըստ հաստատված պայմանագրի թանգարանում պետք է ստեղծվեր գրադարան, կազմակերպվեին ցուցահանդեսներ, մրցույթներ, համաժողովներ։
Մեյերը մահացել է 1975 թվականին իր հավաքածուն նվիրաբերելով Մեքսիկային և նրա բնակիչներին։ Մեյերի անվան թանգարանը բացվել է 1986 թվականին նախկին ալրաքաշի և հիվանդանոցի շենքում, որը հատուկ վերակառուցվել է հավաքածուն այնտեղ տեղակայելու համար։


== Տես նաև ==
Ֆրանց Մեյերի թանգարան


== Գրականություն ==
Héctor Rivero Borrell M., Gustavo Curiel, Antonio Rubial García, Juana Gutiérrez Haces, David B. Warren: The Grandeur of Viceregal Mexico: Treasures from the Museo Franz Mayer. University of Texas Press, Austin, Texas 2002. ISBN 0-89090-107-4.


== Ծանոթագրություններ ==


== Արտաքին հղումներ ==
Ֆրանց Մեյեր թանգարանի պաշտոնական կայքը Archived 2017-10-18 at the Wayback Machine.
Բոթ (Խոշաբի գավառ)

Բոթ, գյուղակ Արևմտյան Հայաստանում, Վանի վիլայեթի Խոշաբի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կարինե Քոչարյան

Կարինե Քոչարյան (Սուքիասյան) (սեպտեմբերի 9, 1951(1951-09-09), Երևան, Հայկական ԽՍՀ, ԽՍՀՄ), հայ դերասանուհի։


== Կենսագրություն ==
Կարինե Քոչարյանը ծնվել է 1951 թվականին, Երևանում։ 1969-1973 թվականներին սովորել է Երևանի գեղարվեստա-թատերական ինստիտուտի դերասանական ֆակուլտետում՝ Վարդան Աճեմյանի արվեստանոցում։ 1977-1994 թվականներին աշխատել է Երևանի Սունդուկյանի անվան ազգային ակադեմիական թատրոնում, որտեղ կերտել է շուրջ 20 դեր։ Խաղացել է հայ բեմի մեծ վարպետների հետ՝ Մուրադ Կոստանյանի, Մհեր Մկրտչյանի, Վարդուհի Վարդերեսյանի, Մետաքսյա Սիմոնյանի, Բաբկեն Ներսիսյանի։
1995 թվականին տեղափոխվել է ԱՄՆ, բնակվում է Նյու Յորքում, որտեղ Արա Մանուկյանի հետ 1996 թվականին հիմնել է «Արձագանք» հեռուստաընկերությունը («Սփյուռքի ձայն»)։ 2005 թվականից «Ամերիկայի ձայն» հեռուստատեսության Նյու Յորքի թղթակիցն է։


== Ներկայացումներ ==
Բեատրիչե՝ «Սեր, ջազ և սատանա»
Իշխանուհի Աննա՝ «Ինկած բերդի իշխանուհին»
Օստրովսկու «Կատաղի փողեր»
Գորկու «Հատակում»
Դավթյանի «Ծիրանի ծառ»
Զարյանի «Հացավան»
Շեքսպիրի «Ամեն ինչ լավ է, թե լավ վերջանա»


== Ֆիլմեր ==
«Հեղնար աղբյուր», 1970
«Հայրիկ», 1972
«Հեղկոմի նախագահը», 1977
«Օդապարուկի օրը», 1986
«Ինկած բերդի իշխանուհին»
Պատանդներ, 1991


== Ընտանիք ==
Ամուսին՝ Վլադիմիր Քոչարյան
Ամուսին՝ Արա Մանուկյան
Որդի՝ Հայկ Քոչարյան


== Ծանոթագրություններ ==


== Արտաքին հղումներ ==
Կարինե Քոչարյանի «Հայերի ձայնը» you tube-ում
Դենիս Նիկիֆորով

Դենիս Նիկիֆորով (ռուս.՝ Денис Никифоров, օգոստոսի 2, 1977(1977-08-02), Մոսկվա, ԽՍՀՄ), կինոյի ու թատրոնի ռուս դերասան։


== Կենսագրություն ==
Ծնվել է 1977 թվականի օգոստոսի 2-ին, Մոսկվայում։ 1995 թվականից խաղում է Տաբակովի ղեկավարության տակ գտնվող Մոսկվայի թատրոն-ստուդիայում։ 1998 թվականին ավարտել է Մոսկվայի գեղարվեստական ակադեմիական թատրոնի դպրոց-ստուդիան (Տաբակովի կուրսը), միացել թատերախմբին։
Նրա դերերից են՝ Սարատով («Աստղային ժամը տեղական ժամանակով»), Նիկիտա («Հոգեկան»), Երիտասարդ («Հին թաղամաս»), Բուրդովսկի («Հիմարը»), Իպպոլիտ «Ամեն օր բարեկենդան չի լինի», Կոնստանսին («8 առաջին ժամադրություններ»)։
Ճանաում է ձեռք բերել Արտյոմ Կոլչինի դերի շնորհիվ ռուսական «Մարտ ստվերի հետ» տրիլոգիայում («Մարտ ստվերի հետ», «Մարտ ստվերի հետ։ Ռևանշ», «Մարտ ստվերի հետ։ Վերջին փուլ»)
2012 թվականին նկարահանվել է հրամանատար Ալեքսանդր Մակեևի դերում «Գիշերային ծիծեռնակներ» ֆիլմում (ֆիլմը դուրս է եկել 2013 թվականին)։
2013 թվականին սկսեց խաղալ հայտնի ռուսական սերիալում՝ «Մոլոդյոժկայում» հոկեյի թիմի մարզիչի դերում։


== Անձնական կյանք ==
Կինը՝ Իրինա։ 2013 թվականի հուլիսի 17-ին ծնվել են զույգեր՝ աղջիկ և տղա, Ալեքսանդր և Վերոնիկա։


== Ֆիլմագրություն ==
1997, «Մեղավոր սեր», Իվան Վորոնով
2000, «Տուրեցկու մարշ»
2002, «Կամենսկայա», Սանկա
2002, «Թատերական ակադեմիա», Ժենյա Դորոշին
2003, «Ապուշը»
2003, «Երկրի լավագույն քաղաքը»
2005, «Մարտ ստվերի հետ», Արտյոմ Կոլչին
2005, «Եսենին», Կուսիկով
2006, «Տանկեր Տանգո», Անդրեյ Գրեկով
2006, «Ուրիշ»
2006, «Հոգեկան»
2008, «Մարտ ստվերի հետ։ Ռևանշ», Արտյոմ Կոլչին
2008, «Մահ լրտեսներին», մայոր Ռոշին
2008, «Գետ-ծով», Օլեգ
2008, «Երկրորդ շունչ», սերժանտ Պավլով
2008, «Սպիտակ պոչ»
2009, «Լավ ձեռքեր կտրվեմ»
2010, «Ռոբինզոն»
2010, «Գաղտնի սեր», Պավել Ուգրյումով
2011, «Վերադարձ դեպի «Ա»», Անդրեյ Օստրովսկի
2011, «Մարտ ստվերի հետ։ Վերջին փուլ», Արտյոմ Կոլչին
2011, «Օլիմպիական գյուղ», Իգոր, դեսանտնիկ
2012, «8 առաջին ժամադրություններ» Կոնստանտին
2012, «Գիշերային ծիծեռնակներ», հրամանատար Ալեքսանդր Մակեև
2013, «Լոմբարդ», Մարյ
2013—2015, «Մոլոդյոժկա», Սերգեյ Մակեև, «Արջեր» թիմի մարզիչ
2014, «Գրավում»
2014, «Որդին հոր համար», Իվան, Գալինայի և Գեորգիի որդին
2014, «22 րոպե», Տարասով
2014, «Վագրի հետք»,  մայոր'Նկարահանվել է երգչուհի ՄաքՍիմի «Отпускаю» երգի տեսահոլովակում։


== Մրցանակներ ==
«Մոսկվայի դեբյուտներ» մրցանակի դափնեկիր «Երկրորդ պլանի լավագույն դեր» կատեգորիայում (1996, «Հոգեկան»)
«Մոսկովսկի կոմսոմոլեց» թերթի մրցանակի դափնեկիր «Լավագույն կոմիկի դեր» կատեգորիայում (2001, «Ամեն օր Բարեկենդան չի լինի»)
«Մեդալ ռազմական համագործակցության ամրապնդման համար», («Երկրորդ շունչ»)


== Արտաքին հղումներ ==
«Դենիս Նիկիֆրով»։ Արխիվացված է օրիգինալից 2012-12-01-ին։ Վերցված է 2015-08-01 
«Դենիս Նիկիֆրով, «Մեր Ֆիլմը» ամսագիր»։ Արխիվացված օրիգինալից 2012-12-01-ին։ Վերցված է 2015-08-01 
Նիկիֆրովը Տաբակովի թատրոնում


== Ծանոթագրություններ ==
Քենտ շրջան (Մերիլենդ)

Անվան այլ կիրառումների համար տե՛ս՝ Քենտ շրջան (այլ կիրառումներ)Քենտ շրջան (անգլ.՝ Kent County), ԱՄՆ Մերիլենդ նահանգի 24 վարչական միավորներից մեկը։ Ընդհանուր տարածությունը 1.072 կմ² է, բնակչությունը՝ 20.197 մարդ (2010 թ. տվյալներով)։ Շրջկենտրոնն է Չեստերթաուն բնակավայրը։ Կազմավորվել է 1642 թ.։
Վալերի Գրիգորյան

Վալերի Նարիմանի Գրիգորյան (հունվարի 2, 1952(1952-01-02), Ստեփանակերտ, Ադրբեջանական ԽՍՀ, ԽՍՀՄ), ՀՀ ԶՈւ Գլխավոր շտաբի պետի նախկին տեղակալ։


== Կրթություն ==
1974 թ. ավարտել է Բաքվի բարձրագույն համազորային հրամանատարական ուսումնարանը։
2001 թ. ավարտել է ՌԴ ԶՈՒ ԳՇ ռազմական ակադեմիան։


== Զինվորական ծառայությունը ==
1970-1992 թթ. ծառայել է ԽՍՀՄ զինված ուժերում։
ՀՀ զինված ուժերում է 1992 թվականից։ Զբաղեցրել է գնդի, բրիգադի հրամանատարի պաշտոններ։
1994 թ. ՀՀ պաշտպանության նախարարի հրամանով նշանակվել է ՀՀ ԶՈՒ ԳՇ օպերատիվ վարչության պետի տեղակալ, ապա՝ Արմավիրի ուսումնական բրիգադի հրամանատար։
1997 թ. ՀՀ պաշտպանության նախարարի հրամանով նշանակվել է ՀՀ ՊՆ ռազմական ինստիտուտի պետի տեղակալ,
1999 թ. ՀՀ պաշտպանության նախարարի հրամանով նշանակվել է ՀՀ ՊՆ 5-րդ բանակային կորպուսի հրամանատարի տեղակալ։
2003 թ. ՀՀ Նախագահի հրամանագրով նշանակվել է ՀՀ ՊՆ 5-րդ բանակային կորպուսի հրամանատար։
2007 թ. հուլիսի 20-ին ՀՀ Նախագահի հրամանագրով նշանակվել է ՀՀ ՊՆ 4-րդ բանակային կորպուսի հրամանատար։
ՀՀ Նախագահի 2009 թվականի հունվարի 26-ի հրամանագրով նշանակվել է ՀՀ ԶՈՒ ԳՇ պետի տեղակալ։
2012 թ. ազատվել է ՀՀ ԶՈՒ ԳՇ պետի տեղակալի պաշտոնից։


== Կոչումներ ==
2004 թ. ՀՀ Նախագահի հրամանագրով շնորհվել է գեներալ-մայորի զինվորական կոչում։
2011 թ. ՀՀ Նախագահի սեպտեմբերի 3-ի հրամանագրով շնորհվել է գեներալ-լեյտենանտի զինվորական կոչում։


== Պարգևներ ==
Պարգևատրվել է.

ԽՍՀՄ «Պատվո նշան» շքանշանով,
ԽՍՀՄ «Կարմիր աստղ» շքանշանով,
ՀՀ «Մարտական խաչ» 2-րդ աստիճանի շքանշանով,
«Վարդան Մամիկոնյան» շքանշանով։
«ԽՍՀՄ ԶՈՒ-ում հայրենիքին ծառայության համար» մեդալով,
«ԽՍՀՄ ԶՈՒ 60 տարին» մեդալով,
«Սաուրյան հեղափոխության 10 տարի» մեդալով,
«Երախտագետ աֆղան ժողովրդից» մեդալով,
«ԽՍՀՄ ԶՈՒ 70 տարին» մեդալով,
«Մարշալ Բաղրամյան» մեդալով,
«Անբասիր ծառայության համար» 1-ին աստիճանի մեդալով,
«Անբասիր ծառայության համար» 2-րդ աստիճանի մեդալով,
Մարտական ծառայության մեդալով,
«Համագործակցության ամրապնդման համար» մեդալով,
«Հայրենիքին մատուցած ծառայությունների համար» 1-ին աստիճանի մեդալով։Ամուսնացած է, ունի 2 որդի։


== Ծանոթագրություններ ==
Վերելք (այլ կիրառումներ)

Վերելք, կարող է վերաբերել՝

Վերելք - գրական-գեղարվեստական, գիտական-հասարակական պատկերազարդ հանրամատչելի ամսագիր, Հայաստանի գրողների միության օրգան։ Լույս է տեսել 1933-1934 թվականին, Երևանում (ընդամենը 7 համար)
Վերելք - երկօրյա թերթ։ ՀԿԿ Եղեգնաձորի շրջկոմի և ժողովրդական դեպուտատների շրջանային սովետի օրգան։ Լույս է տեսնում 1931 թվականից (մինչև 1962 թվականը՝ տարբեր անուններով)
Վերելք - կանադացի գրող Դրյու Կարպիշինի ֆանտաստիկ վեպ
Վերելք - քաղաքական-տեսական ամսագիր, ապա՝ երկշաբաթաթերթ։ Ֆրանսիայի կոմկուսի հայկական մասնաճյուղի օրգան։ Լույս է տեսել 1926-1927 թթ., Փարիզում
Մոնտգոմերի շրջան (Տեխաս)

Մոտգոմերի շրջան (անգլ.՝ Montgomery County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.704 կմ² է, բնակչությունը՝ 293.768 մարդ (2000 թ. տվյալներով)։ Շրջկենտրոնն է Քոնրու բնակավայրը։ Կազմավորվել է 1837 թ.։
Սյոր Ֆրուն

Սյոր Ֆրուն (նորվ.՝ Sør-Fron), կոմունա Նորվեգիայի Օպլանդ ֆյուլքեյում։ Կոմունայի վարչական կենտրոնը Հունորպ բնակավայրն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 744.83 կմ² տարածք։ Որպես Նորվեգիայի ֆյուլքե՝ ստեղծվել է 1851 թվականին։


== Սյոր Ֆրունի զինանշանը ==
Սյոր Ֆրուն կոմունայի զինանշանը հաստատվել է 1988 թվականին և իրենից ներկայացնում է կանաչ գույնով ներկված վահան, ներքևի մասը սուր, որի վրա պատկերված է Տոր աստծու արծաթագույն գավազանը։


== Բնակչություն ==
Համաձայն 2007 թվականի մարդահամարի տվյալների՝ Սյոր Ֆրուն կոմունայում բնակվում է 3170 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա՝ փոքր նվազման շեղումով։


== Պատկերասրահ ==

		
		
		


== Աղբյուրներ ==
Store norske leksikon.(նորվ.)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-12-10 at the Wayback Machine.(նորվ.)


== Ծանոթագրություններ ==
Ադուևո (Մոսկվայի մարզ)

Ադուևո  (ռուս.՝ Адуево), գյուղ Իստրինսկի շրջանում Մոսկվայի մարզում։ 2010 թվականի մարդահամարի տվյալներով բնակչությունը կազմում է 6 մարդ, գյուղում առկա է 1 փողոց՝ Լազուրնայա, գրանցված են 3 գյուղատնտեսական համայնքներ։ Իստրայի հետ կապված է ավտոճանապարհային ուղով (ավտոբուս № 30К)։
Իստրա քաղաքից գտնվում է մոտավորապես 30 կմ դեպի հյուսիս-արևելք։ Ծովի մակարդակից գյուղը գտնվում է 183 մետր բարձրության վրա։ Հարակից բնակավայրերն են՝ Սիսոևոն՝ 2 կմ հարավ-արևմուտք, Լիսոնիվոն՝ 1 կմ դեպի հյուսիս-արևելք։


== Ծանոթագրություններ ==


== Արտաքին հղումներ ==
Ермолинское Archived 2013-12-03 at the Wayback Machine.
Сельское поселение Ермолинское Archived 2013-12-03 at the Wayback Machine.
Официальный сайт муниципального образования сельского поселения Ермолинское
Адуево на картах
Карта Истринского района Московской области
Մարկուս Քեմբի

Մարկուս Դ. Կեմբի (անգլ.՝ Marcus D. Camby, մարտի 22, 1974(1974-03-22), Հարթֆորդ, ԱՄՆ), ամերիկացի նախկին բասկետբոլիստ, որը Բասկետբոլի ազգային ասոցիացիայում իր կարիերայի ընթացքում հասցրել է հանդես գալ վեց ակումբների կազմում։


== Խաղացողի կարիերա ==
Համարվում է բլոկշոտերի և պաշտպանողական խաղի վարպետ, 2007 թվականին ճանաչվել է NBA լավագույն պաշտպանողական խաղացող, չորս անգամ ընդգրկվել է բոլոր աստղերի պաշտպանության հավաքականի մեջ։
2012 թվականի մարտի 15-ին Կեմբին փոխարինվել է «Հյուստոն Ռոքեթս»՝ Հաշին Տաբիտի, Ջոնի Ֆլինի և հետագա դրաֆթի երկրորդ ռաունդի ժամանակ ընտրության։
2012 թվականի հուլիսի 11-ին Մարկուսը փոխարինվել է «Նյու Յորք Նիքս»՝ Ջերոմ Ջորդանի, Թոնի Դուգլասի, Ջոշ Հարելսոնի և հետագա երկու դրաֆտ-պիկի։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Ծանոթագրություններ ==


== Արտաքին հղումներ ==
NBA էջ(անգլ.)
Cambyland Foundation Archived 2007-05-04 at the Wayback Machine.(անգլ.)
Ելույթների վիճակագրությունը basketball-reference.com կայքում Archived 2021-05-13 at the Wayback Machine.
Մանուել Կոնդե

Մանուել Կոնդե (իսկական անունը՝ Մանուել Ուրբանո, թագալերեն Manuel Conde), ֆիլիպինցի դերասան, ռեժիսոր, սցենարիստ և կինոպրոդյուսեր։ Կինեմատոգրաֆիայի բնագավառում 2009 թվականին արժանացել է  ժողովրդական արտիստի կոչման։ 


== Կենսագրություն ==
1947 թվականին հիմնադրել է «Manuel Conde Pictures» սեփական կինոընկերությունը։ Եղել է սցենարների հեղինակ, նկարահանվել է տասնյակ ֆիլմերում, ինչպես նաև նկարահանել է հայտնի քաղաքական-երգիծական ֆիլմերի շարք։ 
1950-ական թվականների վերջին ստեղծել և նկարահանվել է ԱՄՆ տեղեկատվական ծառայության (USIA) համար նախատեսված մի շարք վավերագրական ֆիլմերում։
1950 թվականին համաշխարհային ճանաչում է ստացել նրա «Չինգիզ խան» ֆիլմը, որը 1952 թվականին մրցանակի է արժանացել է Վենետիկի միջազգային կինոփառատոնում։


== Մրցանակներ ==
Ֆիլիպինների մշակույթի և արվեստի ներդրման մրցանակ (1979)
Ֆիլիպինների ազգային կինոակադեմիայի FAS մրցանակ (2007)
Կինեմատոգրաֆիայի ոլորտի ժողովրդական արտիստ (2009)
Նախագահի վաստակի շքանշան


== Լավագույն ֆիլմեր ==
1935 — Mahiwagang Biyolin (դերասան)
1939 — Sawing Gantimpala (ռեժիսոր)
1939 — Maginoong Takas (ռեժիսոր)
1940 — Binatillo (ռեժիսոր)
1940 — Villa Hermosa (ռեժիսոր)
1940 — Ararong Ginto ( ռեժիսոր)
1941 — Hiyas ng Dagat ( ռեժիսոր)
1941 — Prinsipe Teñoso ( ռեժիսոր)
1941 — Ibong Adarna (դերասան)
1942 — Caviteno ( ռեժիսոր)
1946 — Orasang Ginto (դերասան), ( ռեժիսոր)
1946 — Doon Po sa Amin ( ռեժիսոր)
1946 — Alaala Kita (ռեժիսոր)
1946 — Ang Prinsipeng Hindi Tumatawa (ռեժիսոր)
1947 — Nabasag and Banga (դերասան), (ռեժիսոր)
1947 — Si Juan Tamad (դերասան), (ռեժիսոր), (սցենարիստ)
1948 — Juan Daldal (դերասան), (ռեժիսոր), (սցենարիստ)
1948 — Vende Cristo (դերասան), (ռեժիսոր)
1949 — Prinsipe Paris (դերասան), (ռեժիսոր), (սցենարիստ)
1950 — Genghis Khan (դերասան), (ռեժիսոր)
1950 — Apat na Alas (դերասան), (ռեժիսոր)
1950 — «Չինգիզ խան» (դերասան)
1950 — Siete Infantes de Lara (դերասան), (ռեժիսոր), (սցենարիստ)
1951 — Satur (դերասան)
1951 — Sigfredo (դերասան), (ռեժիսոր)
1953 — Senorito (դերասան), (ռեժիսոր)
1955 — Ang Ibong Adarna (ռեժիսոր)
1955 — Pilipino Kostum No Touch (ռեժիսոր)
1955 — Ikaw Kasi (ռեժիսոր)
1956 — Handang Matodas (ռեժիսոր)
1956 — Krus na Kawayan (դերասան), (ռեժիսոր), (սցենարիստ)


== Ծանոթագրություններ ==


== Արտաքին հղումներ ==
Մանուել Կոնդե Internet Movie Database կայքում